Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Genesis 2:1-25
2 Saa na ɛyɛe a wɔyɛɛ ɔsoro ne asase ne emu nneɛma nyinaa wiei.+2 Na eduu da a ɛto so ason no, na Onyankopɔn awie biribiara a ɔreyɛ, na da a ɛto so ason no, ofii ase gyee n’ahome fii ne nnwuma a ɔyɛe no nyinaa ho.+3 Na Onyankopɔn fii ase hyiraa da a ɛto so ason no na ɔyɛɛ no kronkron, efisɛ saa da no na ofii ase home fii ne nnwuma nyinaa ho. Onyankopɔn bɔɔ biribiara a na wabɔ ne tirim sɛ ɔbɛyɛ no.+4 Eyi ne ɔsoro ne asase mfiase ho nsɛm, bere a wɔbɔe no, da a Yehowa Nyankopɔn yɛɛ asase ne ɔsoro no.+5 Saa bere yi, na wura biara nni asase so, na na afifide biara nnya mmae, efisɛ na Yehowa Nyankopɔn ntɔɔ osu+ nguu asase so na na onipa biara nni hɔ a ɔbɛdɔw asase no.6 Nanso na huruhurow+ fi asase so kɔ soro, na ɛfɔw asase ani nyinaa.+7 Yehowa Nyankopɔn de fam+ dɔte+ nwenee onipa na ohuw nkwa home+ guu ne hwene mu, na onipa no bɛyɛɛ ɔkra teasefo.+8 Afei Yehowa Nyankopɔn yɛɛ turo bi wɔ Eden+ a ani kyerɛ apuei fam, na ɛhɔ na ɔde onipa a ɔnwenee+ no no kɔtenae.9 Ɛnna Yehowa Nyankopɔn maa nnua a wohwɛ a ɛyɛ fɛ na eye sɛ wodi nyinaa bi fifii asase so, ne nkwa dua+ nso wɔ turo no mfinimfini ne papa ne bɔne ho nimdeɛ dua.+10 Na asubɔnten bi fi Eden sen bɛfɔw turo no, na efi hɔ paapae yɛɛ nsuti anan.11 Nea edi kan no de Pison; na atwa Hawila+ asase a sika kɔkɔɔ wɔ so no nyinaa ho ahyia.12 Na saa asase no so sika no yɛ sika pa.+ Afei na bedola* hyɛ+ ne sohambo+ nso wɔ hɔ.13 Asubɔnten a ɛto so abien no de Gihon, na na atwa Kus asase nyinaa ho ahyia.14 Asubɔnten a ɛto so abiɛsa no de Hidekel,+ na na ɛsen wɔ Asiria+ apuei fam. Na asubɔnten a ɛto so anan no ne Eufrate.+15 Yehowa Nyankopɔn de onipa no kɔtenaa Eden+ turom sɛ ɔnnɔw hɔ na ɔnhwɛ hɔ.+16 Na Yehowa Nyankopɔn de ahyɛde yi nso maa onipa sɛ: “Turom ha nnua nyinaa, di bi.+17 Na papa ne bɔne ho nimdeɛ dua no de, nni bi, efisɛ da a wubedi bi no, owu na wubewu.”+18 Na Yehowa Nyankopɔn de kaa ho sɛ: “Enye sɛ onipa no nko bɛtena. Merebɛyɛ ɔboafo ama no, ɔhokafo a ɔfata no.”+19 Na Yehowa Nyankopɔn de dɔte nwenee wuram mmoa nyinaa ne wim ntuboa nyinaa, na ɔde wɔn brɛɛ onipa no sɛ ɔnhwɛ ntoto wɔn nyinaa din, na edin biara a onipa no de frɛɛ ɔkra a ɛte ase biara+ no, ɛno ara na ɛbɛyɛɛ ne din.+20 Enti onipa no de nyɛmmoa ne wim ntuboa ne asase so mmoa nyinaa din frɛfrɛɛ wɔn, nanso onipa no de, na onni ɔboafo a ɔfata no.21 Enti Yehowa Nyankopɔn maa onipa no daa hatee,+ na oyii ne mfe mparow biako, na ɔde nam hyɛɛ ananmu.22 Na Yehowa Nyankopɔn fii ase de mparow a oyi fii onipa no mu no yɛɛ ɔbea, na ɔde no brɛɛ onipa no.+23 Ɛnna onipa no kae sɛ:“Aa, me nnompe mu dompeNe me honam mu nam ni.+Oyi na wɔbɛfrɛ no ɔbea,Efisɛ ɔbarima mu na woyii no fii.”+24 Ɛno nti na ɔbarima begyaw ne papa ne ne maame+ hɔ na ɔde ne ho akɔfam ne yere ho na wɔayɛ ɔhonam koro.+25 Na onipa no ne ne yere tenaa ase a na wɔnhyɛ hwee,+ nanso wɔamfɛre.+
twi_Latn twi_Latn lus_Latn twi_Latn